Peary Charan Sarkar

Peary Charan Sarkar () (23 January, 1823 – 30 September, 1875) ek shikshak, samaaj sudharak, aur 19th shatabdi ke Bengali pathyapustak lekhak rahe. Unke pustak mala ek pura peedhi ke angrezi bhasha se parichay karaye. Unke pathyapustak lakhon copies bikla aur adhiktar Bharatiya bhashaa me anudit hoye. Peary Charan Bengali mahila shiksha ke agradoot rahe, aur unke 'Prachya ke Arnold' kahan jaata.

Peary Charan Sarkar Rajkumari Kailashkamini ke saath vivaah baandhan me jude, jo ki Hatkhola Raj Parivaar ke sadashya rahe. Yeh shaadi Sarkar ke kshamata aur vidya ke kaaran bhail.

 Baalpan aur Shiksha 
Peary Charan apne prarambhik shiksha David Hare ke Potoldanga Pathshala me pura karis. 1838 me Junior Scholarship me paas hoke unke mahina ke 8 rupiya stipend milis, phir Hindu College me shiksha praapt karis. Wahan unke Senior Scholarship me 40 rupiya stipend milis. 1843 me unke Hindu College se pass karis.

 Kaaryajeevan 
Hindu College se pass hone ke baad kuch din tak Hooghly Bank me kaam karis, phir Hooghly School me shikshak bani. Unke Barasat me pehla mahila school sthapit karwae me madad karis. 1846-1854 tak unke Barasat Government School ke pramukh shikshak rahe.

Peary Charan Sarkar apne samaaj sudharak kaam ke liye prashiddh rahe. Vidyaasagar ke saath milke unke vidhwa vivaah prachaar me madad karis, mahila shiksha ke liye kai school khulwai, aur Bethune School me ladkiyon ke naam likhane ke liye logan ke prabhavit karis.

 Sandarbh 

Category:Bengali Social Reformers
Category:Indian Educators
Category:Hatkhola Royal Family